USA relvafanaatikute liit NRA toetab poolautomaatrelvad täisautomaatsetena tulistama panevate lisaseadmete seaduslikkuse uurimist - DELFI
USA relvafanaatikute liit NRA toetab poolautomaatrelvad täisautomaatsetena tulistama panevate lisaseadmete seaduslikkuse uurimist
06.oktoober 2017 09:14
USA Rahvuslik Relvaassotsiatsioon (NRA) teatas eile, et toetab poolautomaatrelvad pea automaatrelvade kiirusega tulistama panevate lisaseadeldiste bump stock’ide ülevaatamist, et teha kindlaks, kas need on kooskõlas föderaalseadustega.
NRA teade tuli pärast massitulistamist Las Vegases, milles hukkus 58 inimest, vahendab CNN.
NRA on tavaliselt igasuguste relvaalaste piirangute vastu.
„Rahvuslik Relvaassotsiatsioon kutsub Alkoholi, Tubaka, Tulirelvade ja Lõhkeainete Bürood (BATFE) uurima viivitamatult, kas need seadeldised on kooskõlas föderaalseadustega,“ öeldakse NRA avalduses. „NRA usub, et seadeldised, mis on mõeldud selleks, et võimaldada poolautomaatrelvadel funktsioneerida nagu täisautomaatrelvad, peaksid alluma täiendavale reguleerimisele.“
Debatt bump stock’ide keelustamise üle leiab aset USA kongressis. Esindajatekoja vabariiklane Carlos Curbelo kavatseb esitada seaduseelnõu nende müügi keelustamiseks. „Ma arvan, et me oleme läbimurde lävel, mis puudutab mõistlikku relvapoliitikat,“ ütles Curbelo ajakirjanikele.
Valge Maja on bump stock’ide alasele seaduseelnõule avatud, teatas pressisekretär Sarah Huckabee Sanders.
Esindajatekoja demokraatide juht Nancy Pelosi kordas oma ettepanekut laiendada relvaloa taotlejate taustakontrolli ja kutsus esindajatekoja spiikrit Paul Ryanit üles moodustama valikkomitee ühise seisukoha leidmiseks relvavägivalla kohta.
Pelosi märkis, et bump stock’ide müügi keelustamisele võib olla mõlema erakonna toetus.
Bump stock'i tööd demonstreeritakse järgnevas videos:
Bump stocks allow semi-automatic guns to behave similarly to automatic weapons. Here's how they work: https://t.co/reKY6PwZ6Z pic.twitter.com/xB4IJRrX4s
MÄRKSÕNAD Las Vegas Paul Ryan USA Valge Maja (USA)
Ameeriklastele läheb suur relvaarmastus väga kalliks maksma (15) 11 p
Las Vegase tulistaja Paddock varus relvi aastakümneid ja kavandas rünnakut hoolikalt (161) 11 p
Trump Las Vegases: me ei hakka täna relvakontrollist rääkima (10) 12 p
Las Vegase tulistaja hotellitoast ja kodust leiti 42 tulirelva (5) 14 p
Las Vegase massimõrvar tulistas kõigepealt hotelli turvameest ja sihtis ka kütusemahuteid (49) 7 p
Rahva hääl • 30 min
VIDEO ja FOTOD | Torm Ophelia tõi Põhja-Euroopasse Portugali põlengute suitsu ja Sahara tolmu (6)